
LA  NOSTRA  AFANY 


Lo  que  porta  de  cap  Escena  Blanca  es  posar 
en  relleu  màxim  la  bellesa  intima,  com  es  la 
reclosa  dins  l'esperit  que  no  mes  es  revela  per 
el  sentiment. 

Diuen  que  el  poeta  sent,  que  el  qui  escriu 
teatre  sent,  que  el  qui  l'exposa  sent,  que  el 
qui  canta  sent  i  seguint  la  gamma  de  la  plas* 
ticitat  de  la  bellesa  la  trovarem  mes  clara  i  en 
direm  mès  art  quan  aquest  no  sols  es  dediqui  a 
realitzar,  lo  natural,  lo  físic,  sinó  també  i  en 
mes  aventatge,  lo  moral,  lo  espiritual. 

El  sentiment  sempre  es  noble  per  pervenir 
de  una  causa  noble.  Els  mals  sentiments  no 
venen  del  ser  personal,  de  la  part  de  bèstia  que 
poseeix  el  ser  humà,  per  xoT  amb  paraula  mes 
adequada  son  els  mals  instints  el  que  fan  el  mal 
en  els  quals  s'hi  troba  la  bellesa,  també,  però 
negativament.  Trobar  en  el  sentiment  un  aspecte 
morbós  es  interpretar" lo  desde  un  lloc  falsr  es 


degradar  una  sinceritat  moral,  es  falsejar  i  co- 
rrompre  una  ingenuitat  irrevelada,  incompresa. 

Mai  es  confondran  els  conceptes  de  senti- 
mentalisme  i  de  romanticisme  que  venen  a  tenir 
una  respectivitat  entre  ells  con  l'erro  i  la  veritat. 
El  romanticisme  es  el  ridicol  del  sentiment  per 
lo  que  ve  a  ser  una  caricatuia,  lo  qual,  si  va  a 
piofanar  una  cosa  estimada  no  ens  es  cosa 
plaenta  sinó  abominable. 

Veure  la  plàstica  del  senti  i  de  la  pasió  fins 
al  limit  que  puga  conseguií-se  ens  donaré  un 
producte  favorable,  profitós  fins  i  tot.  La  edu- 
cació  que  no  es  mes  que  el  govern  de  les  sen- 
sacions vehements  i  dels  sentiments  amorfes  si 
es  que  els  tals  existeixen;  es  mes  fonamentada 
quan  va  acompanyada  per  uns  principis  asse- 
nyalats amb  un  coeficient  notable  i  açò  se  esdevé 
quan  els  principis  son  adquirits  per  els  sentits 
al  ser  ells,  els  principis,  demostrats  gréfícament . 

Sentir  la  passió  no  es  cap  acteT  no  es  moral, 
ni  amoral.  Conèixer  la  passió  que  se  sent  es  un 
aventatge,  es  una  garantia  per  a  sapiguei-la 
dirigir,  quan  per  una  difeiencia  de  forces  la 
energia  es  declarés  en  conti a  ï esperit  i  en  con- 
seqüència en  contra  el  cos  perquè  res  existeix 
contradictòriament  entre  l'esperit  i  el  cos.  En 
apariencia  l'acte  immoral  pot  estar  revestit  de 
un  beT  però,  es  fals,  el  seu  terme  es  contrari. 
La  llei  de  Deu  no  ens  priva  del  be,  ens  prohi~ 
beix  el  mal.    Conèixer  i  endevinar  l'estat  pasio~ 


nalj'a  es  vèncer.  La  pasió  es  impetuosa,  l'anima 
es  raonal,  per  xo,  la  voluntat  ni  pot  reaccio~ 
nar  moltes  vegades  per  que  V  acte  ja  està  comès, 
tant  sols  li  resta  temps  per  a  penedir~se.  Aquest 
moment  de  reacció  es  el  que  cal  veure  fíxe;  si 
es  conseguis,  mai  la  passió  dominaria  per  que 
ningú  obia  en  contra  raó,  sense  més  ni  més; 
entre  les  dues  lleis  naturalesa  i  impuls,  guanya  la 
naturalesa  com  es  demostra  en  els  irracionals 
que  obren  perla  llei  prestablerta  per  el  Creador. 

Escena  Blanca  com  forma  ï  adulte,  ja  que  per 
a  ells  es  primariament  escrita;  educa  posant 
en  l'escena  els  moments  mes  aguts  i  les  situa- 
cions de  mes  vida  a  fi  de  que  síen  compresos 
aquets  moments  en  que  les  oportunitats  de 
raciocini  son  a  la  vista. 

Aquest  nostre  realisme  no  està  circunscrit  a 
un  sector  de  vida,  està  en  tota  ella,  oer  que  en 
tot,  existeix  ella;  la  vida,  que  existeix  en  totes  i 
en  cada  una  de  les  parts  del  ser  vivent  relacio- 
nat amb  el  mon. 

No  confonem  el  realisme  amb  l'amanera- 
ment.  Els  conceptes  son  clars.  Realisme  consis- 
teix en  veure  i  reproduir  les  coses  tal  com  son 
dins  l'orde  de  vida.  El  realisme  es  entès  moltes 
vegades  per  cruesa,  per  sensualitat,  per  mate- 
rialisme, si  això  fos  en  realitat  no  correspondria 
fa  paraula  al  sentit  del  concepte. 

Amanerament  es  lo  que  correspon  al  senti- 
ment interpretat  per  el  romanticisme.   Amane- 


rar  es  falsificar,  es  l'embotar,  es  ïenervament 
del  sentit  físic  amb  inverosimilituts  tant  com" 
prensives  per  lo  mateix  quer  es  fan  tan  evidents 
y  molestoses. 

En  Escena  Blanca  es  dona  predomini  al  gest 
per  dos  motius.  Perquè  el  gest  es  encare  melloí 
que  la  paraula.  La  paraula  es  el  manifestar-se 
l'esperit,  però,  si  a  la  paraula  li  lleveu  tota  infle- 
xió  de  veu,  la  tònica,  la  tindreu  deformada. 
L'accentuació  ve  a  ser  el  gest  inicial  que  es 
l'anima  de  la  paraula.  Una  paraula  viva  es  un 
gest  invisible.  Are  be,  a  la  paraula  acompa- 
nyeu* Ja  de  un  gest  pròpiament  dit,  i  la  tindrem 
esplèndidament  encantadora;  per  la  falaguería 
que  sempre  enclou  en  sí,  per  el  complement 
tributat  per  un  gest  elegant  i  expresíu. 

I  anem  arrivant  a  l'art  del  bell  dir,  del parlai 
pulcrament  a  la  eloqüència  que  es  l'art  de 
encisar  paí lant,.  raonant  paulatinament. 

Escena  Blanca  dona  predomini  al  gest  pen* 
que  en  ell  s'hi  enclou  la  moral  del  cos,  la  mo» 
íal  material,  la  ductilitat,  la  palanca  dels  sen- 
tits a  l'ànima.  Un  gest  bell  es  sempre  causa  de 
alegria;  un  gest  innoble  es  la  declaració  de  un 
malestar  o  de  un  turment. 

Retornar  el  ritme  als  humans  ve  a  ser  com 
a  un  moit  retornar-li  la  vida.  El  ritme  dona 
l'assaboriment  de  la  moralitat,  la  comprensió 
definitiva  dels  principis  de  veritat,  justícia,  art, 
bellesa,  llei,  dret,  deure,  els  quals  arriven  gai- 


re  be  a  fer- se  exigències,  a  constituir-se  en  ne- 
cesitats  per  a  haver-se  trovat  en  el  fs  els  ele- 
ments de  vida  que  com  un  he.  tot-hom,  natural- 
ment 7  cobeja. 

Tenim  per  cas  la  dança.  Cert  que  la  seva 
historia  es  indefinida,  heterogènia.  Ella  sempre 
es  noble:  es  el  motiu  de  alegria,  es  la  manera 
de  manifestar  el  goig.  Quan  en  la  dança  es  fa 
el  mal,  no  es  per  la  dança,  no  es  fa  el  mal  per 
la  dança;  es  fa  el  mal,  dançant,  per  fer  mal.  El 
ritme  es  no  mes  que  aparent.  Quan  el  ritme  no 
existeix  desapareix  la  dança.  El  ritme  fa  im- 
pecables als  dançaires,  podríem  afirmar,  qw' 
son  com  les  estrelles  que  dançen  sempre  en 
el  cel  servant  el  ritme  exacte. 

Si  es  que  es  destaquen  aquets  nuclis  amo- 
rals entre  nosaltres,  sempre  s'ha  declaiat  que 
no  es  ni  per  retràs  ni  per  atavisme  es  no  res 
menys  que  per  ignorància.  No  se  ensenya 
de  fer  una  acció  moral  tal  com  se  deuria;  el 
mal  per  si  sol  no  es  produeix,  es  suficient  sen- 
tir-se pasíu,  qual  estat  es  acte  humà  moltes  ve- 
gades. No  n'hi  ha  prou  de  predicar  i  dir:  No 
feu  el  mal,  sinó  es  necesari  ensenyar  als  infants 
i  a  tot~hom  com  se  fa  el  be. 

D'artista  en  Escena  Blanca  pot  ser-ne  tot- 
hom al  valer~se  de  ella  per  un  motiu  educatiu. 
Are,  que  si  es  dedica  a  un  públic  ja  es  compren 
la  manera  de  valer-se  d'ella.  L'èxit  seré  soro* 
llós,  però,  si  se  equivoca,  el  fracàs  seré  terrible. 


Es  necesaría  una  petita  comprensió  de  la 
obra7  ans  de  posar-la  al  descubert  cal  estudiar» 
la  endevinant  el  que  es  proposa  la  obra  a  re" 
presentar.  Quan  tots  els  elements  se  els  apropia 
l'individu  per  a  fer  resaltar  mes  la  idea  princi~ 
pal r  el  públic  s' emociona  i  qui  representa  sent 
V entusiasme  com  el  foc  que  en  tot  pren;  el  pu- 
blic  no  veu  ni  sent,,  no  mes  admira  i  s'encanta. 

La  mala  presentació  es  ja  el  fracàs  i  els 
ànims  de  mols  individus  que  poseint  facultats 
i  disposicions  per  lo  mateix  que  son  molt  sen- 
sibles, un  erro  els  fa  íetirar  expo/itaniament, 
essent  un  eiro7  una  equivocació,  aqueix  feno», 
men  expontani. 

El  públic  espera  la  emoció,  si  aquesta  no  es 
dona,  no  existeix,  es  quan  el  públic  se  aborreix 
i  cercant-la,  s'adona  de  tots  els  defectes  propis 
i  naturals  en  les  coses  humanes.  Es  allò:  de  que 
tot- hom  vigila  a  tot- hom  i  son  mes  els  que  es» 
pi  en  als  men  os. 

Escena  Blanca  es  mou  en  un  ambent  espe- 
cial, es  necesari  que  el  color  dominant,  sia  el 
blanc.  Escena  Blanca  defuig-  de  tota  barroeria 
i  precipitació.  Escena  Blanca  cerca  assolü  la 
llei  del  contrast  en  tot  i  sempre. 

Escena  Blanca  tiiomfara  quan  el  públic  la 
estimi  tant  com  ella  estima  i  ama  la  moralitat 
que  es  el  primer  èxit  en  la  vida. 


LA  GENT 

Maria  de  Magdala  en  la  pompa  de  les  seves 
suntositats  reposa  del  trafeg  del  dia  en  una  de 
les  galeries  del  seu  castell  que  defora  guarda 
la  freda  arquitectura  jueva,  però,  que  en  l'inte» 
rior  gaudeix  de  les  comoditats  orientals. 

Marta,  la  g*ermana  autèntica,  la  dona  asse» 
nyada,  era  atinadament,  l'ànima  de  una  casa  i 
el  cor  de  uns  germans;  es  sempre  la  idea  de  la 
dona  verdadera. 

Maria  Salomé  i  Maria  Cleofàs  pasen,  idea- 
litzant el  moment  com  passen  per  l'Evangeli 
deixant  sempre  el  suavíssim  perfum  de  un  cor 
presantificat. 

Una  amiga  de  Maria  filla  de  Betania  parla 
de  Jesús  amb  recel.  No  l'estima  per  veure'l  un 
home  i  els  homes  que  som  filosops  o  llegistes, 
li  fan  por,  perquè  no  estimen  mes  que  la  lletra 
i  ella  vol  sentir  el  ressò  del  seu  amor. 

Dues  doncelles  brunes  nomenades  les  moa~ 
bites  que  saben  l'art  de  trenar  els  cabells  i  el 
secrets  de  perfumeria,  l'acompanyen  sempre. 

EN  L' ESCENA 

TEORÍA 

Maria  porta  tota  la  riquesa  dels  reis  babilo~ 
nis.  Les  esclaves  van  segons  l'usatge  i  l'estil 
de  llur  terra.  S'han  conformat  en  tot  a  la  casa. 
Els  cabells  trenats  i  partits  els  tenen  protegits 
per  un  vel  d'or  i  grana.  Llurs  peus  recorden  la 
gran  tragèdia  agarena  per  el  seu  desnú.  Les 
orelles  les  duen  adornades  amb  cercles  d'or. 
Son  brunes  per  un  colrament  de  un  sol  rebut  per 
l'avior  seva.  Les  seves  dents  son  blanques  com 
les  flors  de  les  acàcies  que  perfumen  els  oratges 
de  Palestina. 


QUADRE  I 

OR  EN   LA   POSTA 


ALBA   DE   PASQUA 


MARIÀ 

A  mida  que  es  perd  l'or  de  la  posta  es 
difonen  les  meves  esperances  dins  la  trà- 
gica llei  de  lo  inexorablement  mortal.  Sento 
la  por  extranya  de  considerar  el  no  rès, 
aquest  no  rès  terrible.  Aqueix  dubtar  entre 
el  ser  i  no  ser.  Demà,  pasada  la  mort  seré 
jo,  o  no  serà  rés,  o  seré  més..?  Jehovà  ens 
reclama  o  ens  destruirà  per  a  sempre.  Lapor 
de  Jehovà.  Els  bancals  de  cimnamoms  ca- 
llen per  a  sens  ubte  adormir  mellor  els 
ocells  vagabóns  com  la  meva  ànima  que 
es  perd  entre  els  brassos  de  unes  ànsies, 
de  uns  anels,  de  unes  cobejances  de  glòria, 
de  goig,  de  plaer  i  de  ventura... 

Qui  em  donarà,  no  una  vigor,  perquè 

:    A    1    b     a         de        Pasqua: 

me'n  sobra...  Una  riquesa?...  No.  La  pom- 
pa de  les  sedes  de  Damasc  ja  tant  me  can- 
sen els  ulls  que  les  barataria  amb  les  llanes 
flonges  que  porten  les  noies  adolescentes 
que  sempre  canten.  Mira,  mireu  com  pasen 
amb  un  aire  desintvolí  i  alegre  tan  franc 
com  les  aloves  a  l'obrir  pas  a  travers  del 
camí  del  sol.  Com  elles  per  qué  jo  no  hi 
puc  romandre...? 

Demana  aigua  per  a  regar  unes  flors  preferides. 

Doncelles,  porteu  aigua  que  les  flors 
sedegen. 

Dues  moabites  porten  àmfores  que  vesen  d'abundor. 

Flors  de  la  meva  conçolació,  beveu  que 
l'aigua  es  pouada  per  a  vosaltres;  es  fresca 
i  regalada...  Amb  quina  glotonía  se  l'em- 
pasem..  Aqueix  glú..  glú  no  sembla  agotar- 
se  mai.  Beveu-ne  tant  com  volgueu,  però 
floriu,  floriu  sempre  per  a  fer  amistat  amb 
la  meva  anima  pelegrina  en  recerca  de  la 
dolça  emoció  esperançadora  de  un  amor 
perpetual. 

Doncelles,  qué  es  aqueix  brogir  que  se 
sent? 

J  .        Puig        i        Bosch: 


MOÀBITÀ   I 

Pero,  es  que  no  ho  sabeu  encare?  Es 
la  alegria  del  poble  que  va  i  ve  a  íravérs 
dels  camps  per  oir  al  novell  Rabí  de  Galilea. 

MOÀBITA   II 

Si,  al  Rabbí  jove,  l'unic  que  parla  i  diu 
coses  que  s'enyoren  quan  les  sab  l'ànima. 

moabita  i 

Voleu  anar  camins  enfora  per  a  oir  les 
seves  paraules? 

MARÍA 

Prou,  sí,  m'agradaria  molt;  pero,  còm 
trovar-lo? 

MOABITA   II 

Quan  s'estima... 

MARÍA 

Ah,  es  que  tú  el  coneixes? 

MOABITA   II 

Si,  senyora,  jo  el  conec  de  haver-lo 

:    A     1    b     a         de        Pasqua: 

vist,  i  es  cert  tot  cl  que  la  gent  diu  de  Ell: 
de  tant  bo  que  es  una  no  pot  sinó  amar-lo. 
Vos  senyora  sabreu  mes  que  nosaltres... 

MARÍA 

No,  la  ciència  del  cervell  erra  moltes 
vegades;  la  del  cor  mai.  He  alternat  amb 
les  pompes  dels  homes  de  ciència  i  les 
seves  lleis  tenien  tot  lo  horrendo  de  una 
esclavitut... 

MOABITA    I 

I  el  Mestre  diu  que  ve  a  cumplir  la  llei... 
Serà  que  la  fan  oprobiosa  els  perversos 
predicadors  del  vostre  poble  que  diu  de 
ells  el  Mestre  que  son  de  la  mena  de  les 
serpetes  i  escorcóns,  per  xo,  senyora,  jo 
so  del  Mestre. 

MARÍA 

Però,  còm  se  defensa  el  jove  Rabbí  de 
les  acusacions  que  en  contra  d'ell  fan  i 
diuen? 

MOABITA   I 

Quin  cas  farem  senyora  d'aquell  que 
vol  tirar  fanc  a  una  casa  immaculada? 

:    J  .        Puig        i        Bosch: 
MARIA 

Pcro  la  fè,  el  dogma  de  ells  no  es  cl 
mateix  que  el  Rabbí  predica? 

moabita  i 

Si,  si,  es  la  mateixa,  però,  els  fets,  les 
obres,  que  distintes  son.  Ell,  el  Mestre  ens 
ho  diu:  feu  les  obres  de  la  fe,  no  feu  les 
males  obres  de  ells.  Boi  essent  dolents 
poden  per  les  seves  conveniències  fer  les 
obres  dels  sants. 

MARÍA 

jo  també  l'estimo.  Me  fa  llàstima... 

MOABITA   II 

Anem  a  oir-lo. 

MARIA 

No,  no;  no,  perquè  fora  de  casa  sento 
enyorança.  Córrer  aixís  mai  me  ha  plagut. 
Hauria  de  disfressar-me;  tinc  por  de  que 
em  coneguessin. 

MOABITA  i 

Per  a  la  vostra  bellesa  no  hi  ha  disfraç. 


:     A     1    b     a         de        Pasqua-' 

Amb  ella  proclameu   la   gran   riquesa   del 
vostre  poble  beneït. 

MARÍA 

No,  es  necesari  veure  la  bellesa  desde 
altre  punt  de  mira.  He  fet  de  la  meva  her- 
mosura  un  ardit  de  equivocacions;  n'he 
feta  una  cadena  de  amor  i  de  gelosies  per 
la  que  are  me  sento  lligada  per  un  sentir- 
me  extranya.  No  endevines  en  mi  un  es- 
llanguiment rar?  Que  trec  de  passar  per 
la  dona  formosa  si  aquesta  hermosura  es 
per  a  el  meu  major  turment? 

MOABITA   II 

Ho  sou  de  fermosa. 

MARÍA 

Pero  so  també  la  més  trista.  Ingènua- 
ment declaro  no  poseir  ni  per  simpatia  la 
fe  que  els  enemics  del  Rabbi  ens  prediquen. 
La  doctrina  de  Jesús  de  Nazzaret  deu  ser 
hermosa  quan  son  tants  els  qui  la  senten. 

MOABITA   i 

Senyora,  el  poble  ve;  es  el  poble  que 
torna. 


J.         Puig-        i        Bosch 
MARÍA 

Ditxós  poble  que  sab  sentir  les  emocions 
de  un  viure  tant  agradable  com  es  el  viure 
de  la  fe. 

Una  i  altra  miren  fixament  Vhoritzó  atretes  per  la  remor 
de  una  multitut  que  s'apropa. 

MOABITA   I 

Senyora,  la  geni  ve;  la  gent  s'acosta. 
No  la  veieu  com  se  mou?  Quina  gernació 
havia. 

MARÍA 

Serà  aquella  boira  que  fa  enterbolir 
l'horitzó? 

MOABITA   I 

Si,  senyora.  No  veieu  com  va  venint? 

MARÍA 

Ohí  I  qué  es  tanta  de  gent? 

MOABITA   II 

I  això  no  es  rès,  quan  diuen  que  darrera 
ell  fot  el  mon  hi  va  perquè  te  paraules  de 
vida  eterna. 

MARIÀ 


1  íú  les  has  oides?  Seran  les  parau- 
les... que  saben  afalagar;  les  paraules  que 
ens...  me  entens?  les  paraules  que  ens 
diuen  els  homes  i  nosaltres... 

MOABITA  II 

No,  madona,  no.  El  Mestre  es  pur;  les 
seves  paraules  son  de  vida;  per  la  dona 
sent  compasió  i  afecte,  però  no  un  voler 
impur. 

MARÍA 

Seran  les  seves  paraules,  doncs,  com 
uns  camins  de  llum  vers  una  altra  terra 
mes  alegra...  terra  mes  alegra  que  la  nos- 
tra com  els  de  la  terra  de  on  ens  venen  les 
roses  hermoses  i  en  vers  on  se'n  van  els 
ocells  de  pas? 

MOABITA  II 

No,  senyora,  que  son  mes  hermoses 
que  les  flors  i  que  els  ocells.  Son  paraules 
de  vida  eterna. 

MARIÀ 

Seran  doncs  paraules  prometedores  de 
un  realme  ple  de  glòria  com  el  de  Salomó, 
com  els  de  Babilonia  o  de  Nínive? 

MOAB1TA  i 

No  l'abasten  castells,  ni  pobles,  es  mès: 
per  a  oir-lo  les  multituts  ho  abandonen  tot 
i  ni  el  desert  temen.  Ell,  el  Mestre,  les 
manté. 

MARIA 

Calla,  que  es  ell  l'únic  home  que  des 
des  temps  ha  me  remou  el  cor.  Sabs  qué 
cerca? 

MOABITA  II 

Tot  el  mon. 

MARÍA 

I  el  mon  l'estima,  l'ama? 

MOABITA  I 

Molt,  tot  el  mon  menys  els  faritzeus  i 
els  escribes  que  es  diu  si  en  contra  de  ell 
conspiren  i  cerquen  la  manera  de  matar-lo. 

MARIA 


Matar-lo,  dius?  I  es  posiblc  matar  a  qui 
fa  el  be? 

MOABITA  I 

Poden  llevar-li  la  vida,  però,  no  podran 
fer  callar  el  clamor  de  la  sang  vessada  en 
mala  hora.  EI  crit  de  la  sang  inocent  que 
demana  venjança,  sols  em  temo  que  si  ma- 
ten a  Jesús  la  seva  sang  demanarà  perdó. 
Es  tant  bo... 

MARIA 

Jo  també  l'amo. 

MOABITA  II 

Però,  senyora,  i  vos  còm  l'estimeu? 

MARIA 

Ah,  jo,  com  s'estimen  als  homes. 

MOABITA  II 

Per  xo,  per  Ell,  no  feu  cap  sacrifici,  la 
vostra  amor  es  convencional.  Voleu  veu- 
re'l mentres  ningú  us  conega.  No,  profa- 
neu doncs,  amb  la  vostra  amor  la  persona 
inefable  de  Jesús. 

MARIÀ 

Còm  vols,  doncs,  que  jo  l'ami? 

MOABITA    II 

Ameu-lo  com  se  estima  a  Deu. 

MARIA 

À  Deu?...  Vols  dir  que  puc  dir-li  lo  que 
ni  l'amor  pot  descubrir  perquè  es  un  secret 
que  de  no  mes  pensar-ho  sento  vergonya? 

MOABITA   II 

Senyora,  voleu  dir  les  vostres  tristeses 
que  us  venen  de  un  enervar-se  en  el  plaer? 
voleu  dir  les  ferides  overtes  en  el  vostre 
pit  que  sagna  com  les  roses  en  les  voreres 
dels  jardins? 

MARIÀ 

Sí.  Les  culpes,  mos  pecats  que  m'ago- 
bíen  i  no'm  deixen  gaudir  de  la  vida.  Si  jo 
vegQs  a  Deu  oh,  com  els  declararia... 

MOABITA   i 

Ja  se  ou  més  clara  la  remor  de  la  gent. 

27 


:     A     1    b     a         de        Pasqua: 

MARIA 

Aqueixa  tarda  sento  un  desfici  extrany. 
Serà  per  la  influencia  del  Rabbí  que  es  diu 
si  es  el  Messies.  Jo  et  dic  que  no  mes  de 
parlar  de  Ell  me  sento  tota  una  altra. 

MOABITA   II 

La  multitut  ha  arrivat  ja  passa  remo- 
rejant  sens  treva.  La  pols  dels  camins  es 
gran  i  les  nuvolades  que  aixeca  es  revelen. 

MARIA 

Qué  deu  dir  aquesta  gent? 

MOABITA    I 

Parlen  del  Mestre.  Que  diu  ser  tot  mi- 
sericòrdia... Que  ve  a  salvar  als  pecadors.. 
Que  per  un  vas  de  aigua  el  cel  es  franc... 
Que  perdona  les  pecats  i  en  testimoni 
cura  els  malalts...  Que  els  que  ploren  tro- 
varàn  consol...  Que  son  benaventurats  els 
nets  de  cor  perquè  únicament  ells  veuran 
a  Deu. 

MARIA 

Però,  quines  coses  mai  oïdes.  Tinc  fre- 

tura  per  a  veure  a  Jesús.  Anem,  anem,  a 
veure'l;  cerquem-lo  sia  onsevulla. 

moabita  n 

ja  es  tard,  senyora.  No  veieu  com  la 
fosca  i  la  pols  dels  camins  omplen  i  em- 
boiren la  llunyania? 

MARIA 

Que  hi  fa  si  el  Mestre  parla. 

MOABITA  II 

El  Mestre  en  arrivant  la  nií  fuig,  se'n 
va  a  pregar. 

MARIA 

Ell  serà  el  Fill  de  Deu. 

MOABITA  II 

Aixís  es;  ho  comprova.  Els  homes  no 
tenen  fe.  Els  faritzeus  estan  inquiets  i  te- 
men als  romans;  cerquen  matar-lo. 

MARIA 

I  si  els  homes  maten  a  Deu  què  se'ls  hi 
espera?...  1  una  dona  podria  salvar-lo? 

MOABITA  II 

No;  senyora,  dcixcu-lo;  però,  sinó  po- 
deu salvar-lo  podeu  estimar-lo.  Deu  no  pot 
morir.  Els  fariízeus  no'l  mataran,  per  xo 
l'odien  tant  i  cerquen  un  pretexte.  Oh  si  el 
poguesin  matar  sens  que  la  gent  pogués 
enyorar-lo... 

MARIÀ 

Cridem  un  vianant  que  sento  daler  per 
a  que  em  coníi  el  que  els  deia  el  Mestre. 

MOABITA  i 

Senyora  es  molt  tart... 

MARIA 

Crida.  Ne  ve  un.  No  sentiu...?  Es  un 
que  passa... 

MOABITA  i 

Espere-usü  Ei!  bon  home!!! 

Vianant  de  des  de  fora. 

Heu  vist  al  Mestre? 

MOABITA  I 

No  fugiu. 

VIANANT 

Tinc  cl  fill  malalt.  Ell  cura  i  me  diuen 
que  era  per  aquí.  On  es?  Fa  tretze  hores 
que  camino  i  no  puc  torbar-me. 

El  vianant  va  parlant  sense  fer-se  entendre  del  públic. 
Se  ou  com  dins  la  casa  sonen  unes  citares  i  altres 
que  canten.  A  mida  que  Maria  escolta  al  vianant  li 
cauen  les  alhages  i  els  anells  i  les  turnbagues  dels 
brassos  que  rodolen  com  uns  cercles.  Maria  i  les 
esclaves  despedeixen  al  vianant  i  es  veuen  que  estan 
contorbades  i  plenes  d'emoció  per  les  paraules  que 
aquell  home  les  hi  ha  dit. 

MARIA 

Ja  han  arrivat.  La  gent  no  es  veu. 

Maria  acaba  de  llevar-se  el  que  du. 
MOABITA  II 

Què  es  el  que  feu? 

MARIA 

Tú  m'has  dit  del  Mestre  moltes  paraules, 
jo  en  recullía  are  de  la  gent  unes,  que  se'm 
queden  clavades  al  cor  i  tot  l'esperit  m'om- 
plen  d'esperança:  «Benaventurats  els  po- 
bres d'esperit  perquè  ells  veuran  a  Deu.» 

Vaig  despullant-me  de  les  joies  per  a  veure 
el  Rabbí  en  arrivar  l'alba  i  endevinar  la 
seva  divinitat  per  a  que'm  perdoni. 

Maria  de  cap  a  la  barana  plora  sense  que  les  seves  llà- 
grimes rodolin  fent  soroll,  es  un  plor  intens;  està 
afectadíssima.  La  nuesa  dels  seus  brasos  i  la  sim- 
plicitat del  seu  vestir  queda  a  la  claror  de  la  lluna 
bella  com  la  lluna  de  Nisàn  que  espera  una  pasqua. 

EL  MESTRE  ES  AQUÍ  I  ET  DEMANA 


Llàtzer  es  mort.  Maria  està  en  el  clos  del  seu  jardí  aro- 
matitzat  i  cuidat  com  una  doncella  agencada.  Pasa 
les  hores  sufrint  la  dolor  de  no  haver  pogut  veure 
arrivar  el  Mestre  ans  que  Llàtzer  morís.  En  el  fons 
conserva  l'esperança  de  que  Jesús  ho  pot  tot  i  farà 
més  de  lo  imposible.  El  pensar  que  ja  fa  dies  que  es 
mort  i  que  es  consum  en  la  gola  de  un  vermener  sent 
trontollar  la  esperança  que  comfírma  amb  la  fe  de 
que  Jesús  el  tornarà  a  la  vida.  Una  de  les  seves  ami- 
gues l'acompanya  coratjosa  i  potent  vol  consolar-la. 

AMIGÀ 

Del  Mestre  què  en  sabs? 

MARIA 

Marta  envia  comandes  i  misatges  en 
cada  hora  a  totes  bandes,  per  tots  els  ca- 
mins per  a  que  li  diguin  que  Llàtzer  es 
mort. 

AMIGA 

I  creus  que  Ell  vindrà? 

MARIA 

El  Mestre  si  vindrà?  Si  Jesús  vindrà? 

Ho  crec  fermament.  Llàtzer  l'estimava  molt; 
nosaltres  l'estimem  tant  com  Llàtzer  i  per 
Ell  tornaria  desfer-me  la  cabellera  i  seria 
capaç  de  penjar-me-li  al  coll  per  a  dir-li  no 
mes:  Mestre,  Llàtzer!!  Lllatzer,  només!! 

AMIGÀ 

Doncs   no   estigues    transíornada,   que 
Jesús  vé. 

MARIÀ 

Pero  per  aviat  que  arrivi  sempre  temo 
arrivi  tarí. 

AMIGA 

Creus  tú  que  no  li  retornarà  la  vida? 

MARIA 

Ho  crec.  Ho  pot,  pero  no  es  aquí  encare. 

AMIGA 

Vosaltres  sou  feliços  en  poguer-lo  tenir 
a  casa.  Si  jo  el  pogués  veure. 

MARIA 

Es  que  voldries  parlar-li? 

AMIGA 

Sí,  pero  cm  fa  molia  aprensió.  Diu  que 
doblega  els  cors  i  que  les  ànimes  cauen 
com  les  fulles  de  les  anèmones  per  a  fer-les 
tornar  a  florir. 

MARIA 

Pero,  no  sabs  el  que  a  mi  va  passar-me? 
Per  què  doncs  has  de  sentir  la  por  de  par- 
lar amb  ell?  De  des  a  les  hores  que  so 
feliç  perquè  so  una  altra.  A  mi  no  em  co- 
neixia. Endevina  els  cors  tot  just  de  veure 
les  cares.  Ja  sabs  qui  era  jo.  La  mes  gran 
consolació  la  vaig  sentir  a  l'oir  les  parau- 
les que  Ell  deia  a  la  gent  que  l'admiraven 
per  a  esbrinar  la  seva  divinitat.  Jo  era  la 
dona  alegra  i  enjogassada  vaig  cercar-lo; 
es  cregueren  que  entrava  com  una  tenta- 
ció  i  abatuda  per  l'avergonyiment  i  la  cara 
de  una  gent  encarquerada.  Jesús,  el  Mestre, 
va  recullir  la  meva  ànima  quan  va  dir-me: 
Ves  que  ets  perdonada.  A  les  hores  sentia 
com  la  pau  m'afalagava  el  cor  i  el  meu  ser 
tot  se  rejovenia.  El  Mestre  anima.  Al  tocar 
les  poncelles  dels  jardins  totes  esclaten  per 
miracle  de  les  seves  mans.  Per  cada  parau- 

la  s'obrc  un  camí  que  no  se  espanta  ningú 
de  seguir-lo. 

AMIGÀ 

I  podria  parlar-li,  Maria? 

MARIÀ 

Per  qué  no?  Sentiràs  com  la  dolçor  se 
t'entra  a  l'oir  les  seves  dolcíssimes  parau- 
les, ja  veuràs  com  no  es  fa  extrany.  Les 
mares  de  tot  arreu  li  porten  els  fill  i  diuen 
que  els  entreté,  que  els  acarona  i  que  els 
amanyaga.  Els  infants,  diu,  que  Deu  els 
dona  com  el  premi  mes  gran  als  pares;  els 
infants  son  sempre  la  esperança  de  les 
seves  mares. 

AMIGÀ 

I  quan  aqueix  infant  es  el  turment,  tam- 
bé es  de  Deu? 

MARIA 

Jo  crec  que  no,  que  es  dolent  perquè 
els  mateixos  pares  l'han  corromput.  Deu 
es  com  la  fonl  que  sempre  regala  aigua 
viva  indistintament. 

AMIGÀ 

Que  bo  es  Jesús. 

MARIÀ 

Digues  que  dolç.  Com  el  seu  tracte  no 
se'n  írova  d'altre. 

Maria  crida  a  Marta  que  endevina  per  el  passar 

Marta!!  Marta!!  Jesús  no  ve  encare? 

Marta  de  fora  estant 

No,  no,  encare  ningú  ha  tornat. 

Maria   queda   abatuda   esperant  el  moment  que  porti 
l'amic  que  els  salva. 

Comfío  que  si  el  Mestre  ve,  Llàtzer  tor- 
narà a  la  vida. 

AMIGA 

Per  els  misatges  sabrem  alguna  cosa. 

MARIA 

Sí  es  veritat.  Però,  tinc  por  de  una  sor- 
presa. El  volen  perdre.  Els  cappares  del 
jueus,  aqueixa  sinagoga  postergada  s'han 
conjurat  per  a  matar-lo;  com  no  poden 
legalment,  ho  faran  qui  sab,  a  la  descarada. 

AMIGA 

Còm? 

MARIÀ 

Sí,  han  cercat  totes  les  maneres  de 
perdre'l  Ell  els  ha  declarat  llops  i  feres  que 
amb  capa  de  pietat  desfiguraven  la  obra 
de  Deu  i  explotaven  la  fe  del  poble.  Ell  ens 
ensenya  la  puresa  de  la  llei  amb  que  la 
sinagoga  ens  enganya.  Al  veure's  descu- 
berts  els  odis  pugen  i  exaltats  conspiren 
en  contra  de  Ell. 

AMIGÀ 

Pobre  Mestre* 

MARIA 

Sents  necesitat  de  pendre  un  comfor- 
tant?  Veuràs.  Doncella! 

Marta  de  fora  estant 

Què  vols  Maria?  Ve  el  Mestre? 

MARIA 

No.  Reclamo  les  doncelles  que  ens  ser- 
veixin aigua.  A  la  seva  amiga.  Es  l'aigua  que 
em  recorda  l'aigua  del  Mestre  que  calma 
les  llàgrimes  i  la  sed  extranya  que  nosaltres 
sentim. 

AMIGÀ 

Que  dius? 

MARÍA 

Lo  mateix  que  vaig  dir-te;  lo  que  Ell 
va  declarar  a  la  dona  samaritana  ran  del 
brocal. 

AMIGA 

Sí,  si,  ja  recordo.  Solsament  allò  el 
revela  aimador  de  l'afligit  i  de  tots  nosal- 
tres. Aquest  Jesús  es  fa  estimat  quin  cor 
mes  gran  te.  Qui  pogués  poseir-lo. 

MARÍA 

Tot  el  seu  amor  es  mes  gran  que  l'amor 
de  totes  les  mares. 

AMIGA 

Però  quina  aigua  serà...? 

Arríven  les  doncelles  brunes  amb  un  servei  esplèndit 
i  opulent.  Escandellen  aigua  mentres  de  unes  getres 
Maria  treu  la  mel  esenciada.  Duen  en  unes  comfíteres 
corinties  una  fruita  primerenca  per  a  soportar  l'aigua 
aromada. 

MARÍA 

T'agrada?  Té,  beu-ne  mès. 

AMIGA 

Aquesta  aigua  me  fa  recordar  al  Rabbí 
que  estima  la  Galilea. 

MARÍA 

Tú  el  veuràs  quan  arrivi  si  no  ve  per  a 
amagar-se. 

AMIGA 

Si  es  Deu,  per  qué  tem  els  homes? 

MARIA 

No  els  tem,  els  homes,  per  lo  mateix 
que  es  Deu  es  deixaré  matar.  Ell,  però,  no 
morirà.  I  sols  quan  sia  l'hora  es  deixarà 
pendre. 

AMIGA 

Qué  dius  que  no  se  com  parles?  El  ma- 
tarà la  sinagoga  i  no  morirà? 

MARIA 

Es  el  Verb  de  Deu  qui  s'ha  fet  home  per 
a  redimir-nos.  Lo  que  de  humà  tinga,  ho 
subgecta  a  la  mort  que  tornarà  ell  a  la  vida 
amb  la  potencia  divina. 

AMIGA 

L'espero. 

MARIA 


Doncs,  quan  sabies  que  Ell  era  a  casa 
per  qué  no  venies. 


AMIGA 

Sentia  vergonya.  Veia  la  casa  plena  de 
de  gent  i  no  volia  entrar. 

MARIA 

Però  per  qué  no  m'ho  deies?  Jo  no  vo- 
lia violentar-te. 

AMIGA 

Es  que  jo  et  veia  enamorada  i  com  tú, 
la  demés  gent  i  per  aquest  enamorament 
comprenia  que  totes  les  dones  el  cerquesin 
i  que  tú  anesis  a  vesar  els  teus  perfums 
sense  veure  el  compromís  en  que  posaves 
als  que  estaven  rebent  i  parlant  amb  el 
Rabbí  de  coses,  que,  qui  sab  si  serien  se- 
cretes. 

MARIA 

Tú  creus  que  si  no  hagués  sigut  per 
una  força  major  hauria  avençat  fins  a  lo 
que  vaig  decidir-me  serenament? 

AIMGA 

L'amor  no  hi  veu  i  per  lo  mateix  es 
atrevit,  Maria. 

MARÍA 

També  es  infant  i  te  por;  el  soroll  l'es- 
panta. L'amor  sent  la  pena  mes  gran  com 
es  el  sentir  la  vergonya  després  de  un  acte 
poc  meditat.  No,  no  creguis,  no  me  n'ena- 
morava; me  penedia  i  Ell  al  veure'm  vora 
d'Ell  quan  menys  m'hi  esperava  enlloc  de 
besar-me,  com  altres  haurien  fet,  va  per- 
donar-me els  pecats,  sense  tocar-me. 

AMIGA 

Vaja,  Maria! 

MARÍA 

No  ho  creus? 

AMIGA 

No,  Deu  únicament  es  qui  ens  perdona. 

MARIA 

Ell,  es  Deu.  Les  seves  obres,  les  seves 
doctrines,  tot  Ell  està  demostrant  qui  es. 
Es  que  tampoc  no  tens  fe? 

AMIGA 


1  sense  fe  no  li  podré  parlar?  1  el  de- 
sig no  hi  val? 

MARIA 

Si  no  tens  fe  fes-li  avinent.  Diga-li: 
Mestre,  no  sento  la  fe  en  mi.  Ell  te'n  do- 
narà ensenyant-te  a  creure. 

AMIGA 

Tu  sabs  que  la  fe  nosaltres  no  la  ne- 
cesitem;  tenim  el  sentiment  que  sens  em- 
porta i  el  nostre  temple  no  te  sacerdots 
maleïts  perquè  som  nosaltres;  des  de  el 
nostre  cor  contemplem  a  Deu  sempre. 

MARIA 

Diga-li  Jesús,  si  no  vols  dir-li  Mestre. 

AMIGA 

El  nomenaré  Mestre;  no  hi  tinc  cap  in- 
convenient. Vaig  al  temple,  però,  hi  vaig 
sols  per  Deu. 

MARIA 

El  seu  Verb  viu  entre  nosaltres.  Tu  ho 
creus 

AMIGA 

Sí,  sabs  que  poc  me  costa  creure  per- 
què se  molt  d'estimar. 

MARIA 

L'estimes  al  Mestre? 

AMIGA 

Sí,  també  l'estimo. 

MARIA 

Esperem  una  estona  que  no  tardarà. 

AMIGA 

Com  ho  sabs? 

MARIA 

L'endevino;  al  ser  prop  Ell  de  casa  he 
dit  a  Marta:  Ve  el  Mestre  i  Llàtzer  moltes 
vegades  tornava  amb  Ell  perquè  els  amics 
es  troven  sempre.  Avui  si  que  vindrà  sol. 

AMIGA 

No  ploris  que  si  tens  fe,  qué  en  treus 
de  tenir  els  ulls  amb  aqueixa  tristesa.  En- 

viem  un  regal  a  Maria?  Umplin  els  gerros 
de  flors  i  els  vassos  de  de  poncelles?  L'ai- 
gua li  pagarem  amb  la  riquesa  del  jardí. 

MARIA 

Qué  en  son  de  hermoses  les  flors. 
Llàtzer  no  se'n  cansava  de  dir  m'ho.  Mai 
les  havia  estimades  tant  com  deprés  que 
Jesús  va  lliurar-me  de  les  meves  doloríes 
per  a  estimar  les  flors  ha  de  tenir-se  tras- 
parent  el  cor.  Ho  he  deixat  tot,  com  sabs, 
1  sols  amb  les  flors  m'abelleixo. 

AMIGA 

Tú  les  fas  més  hermoses  encare;  riuen 
en  la  teva  alegria  i  en  sentir  la  pena  de 
veure's  separades,  sobre  le  teu  pit  se  mo- 
ren, Te,  acaba  de  umplir  els  vassos  que 
poques  n'hi  falten. 

MARIA 

Acabem  prest,  l'hora  ens  pasa  i  temo 
de  no  veure  arrivar  el  Mestre.  Escoltant. 

AMIGA 

No,  si  es  Marta  que  està  rebent  i  comiant 
els  amics  vostres.  Sents,  com  parlen? 

MARIA 
Parlen  entre  ells,  però,  no  se  sent  la  veu 
de  Marta.  Acabem.  Ella  me  donarà  avís 
en  cas  de  necesitar-me.  No  m'agraden  les 
concurrències.  Marta  es  ben  entesa  i  des- 
prés, recorda  qui  ve  a  casa  en  aqueixos 
dies  que  en  parlant  de  les  qüestions  de 
Jesús  no  puc  sinó  indignar-me  contra  els 
qui  en  malparlen. 

AMIGA 

La  Marta  serà  fora.  Se  sent  renou. 

Marta  apareix  adalerada.  Elles  sorpreses. 
MARIA 

Marta,  què  pasa? 

Marta  emocionada 

El  Mestre  ve.  Arriva.  Es  mol  aprop.  El 
Mestre  ja  es  aquí,  Maria,  i  vol  parlar-te. 

MARIA 

Anem,  anem  que   Llàtzer  tornarà  a  la 
vida. 

Desapareix  en  un  moment  i  l'amiga  sorpresa  sens  sa- 
piguer  que  fer  es  queda  guardant  les  flors  que  elles, 
per  el  Mestre  abandonaven. 

QUADRE  III 
ha  resucitat;  no  hi  es. 


Per  un  camí  que  esbiaxa  la  escena  es  veuen  les  tres 
Maríes  camí  del  sepulcre  en  la  hora  de  punta  d'alba. 
Les  palmes  frissen  per  remoure's  i  desplegar  una 
alegria  que  es  revela  a  mida  que  se  apropa  la  hora. 
La  terra  es  tota  humida  ideïs  màrgens  va  caient  la 
rosada  de  flor  en  flor.  Les  dones  de  les  aromes  pasen 
conversant  afanyoses,  adalerades,  moltes  vegades 
devant  el  públic  que  no  mes  endevina  per  el  gest  el 
que  deuen  parlar  que  sols  es  l'asunte  que  les  porta 
al  sepulcre  altra  vegada. 

MARIA 

No  sentiu  la  gran  alegria  de  l'alba? 

JACOBE 

Oh,  Magdalena,  íú  sempre  ei  mantin- 
dràs en  la  teva  inviolada  joventut  festiva 
com  els  vols  de  tudóns  que  ens  diuen  que 
el  sol  ja  arriva.  Vas  tant  depresa  que  ja 
no  puc  sostenir  aqueix  pas  teu. 

MARIÀ 

Seguiu-me,  avenço  i  vaig  depresa  per- 
què ja  voldria  ser  al  sepulcre. 

SALOMÉ 

Be,  pcro,  qui  ens  remourà  la  llosa? 

JACOBE 

Oh  i  tal;  que  nosaltres  no  hi  teníem 
compte. 

MARIA 

Per  la  pedra  no  ens  preocupem;  algú 
hi  haurà  per  allà  que  ens  ajudarà.  Jo  m'es- 
forçaré i  franquejarem  la  entrada. 

SALOMÉ 

Maria  de  Jesús  estarà  esperant-nos. 

JACOBE 

Espera  la  hora  en  que  el  Mestre  li  torni 
a  cridar:  Mare. 

SALOMÉ 

Aquell  crit  de  des  la  creu;  aquell:  Mare! 
encare  me  resona. 

MARÍA 

El  veig  encare  com  esperant  uns  bras- 

sos  que   I'aguante-ssin   perquè  les  ferides 
se  li  obrien  per  els  caires  dels  claus. 

SALOMÉ 

Ens  mirava  a  totes  sempre  amb  un  es- 
guard de  perdó  i  de  agraiment.  No  te  n'a 
donaves  tú,  Maria? 

MARÍÀ 

No  podia  aixecar  la  mirada  perquè  no 
tenia  esma.  Me  sentia  lladre  per  a  robar-li 
el  cor  i  butxí  contra  aquells  que  el  clavaven 
tant  despiatadamení.  L'hauria  defensat  sinó 
que  Ell  deia  que  calia  passar  aquell  martiri 
per  a  fer-se  el  mon  seu.  Tinc  fe  de  veure'l 
aviat.  Va  dir  que  ressucitaría.  Pot  ser  es 
desvetllarà  en  els  nostres  brassos. 

JACOBE 

Anem  depresa.  Acabem  d'aromar-lo; 
posem-li  cíclams  i  anèmones  a  l'entorn 
per  a  no  fer  tant  trista  la  entrada. 

MARIA 

Cuiteu,  no  cullíu  flors  que  em  precisa 

arrivar  d'hora  al  sepulcre.  El  temps  passa 
sens  donar-nos  en  compte. 

SALOMÉ 

Ja  hi  som.  Una  recolzada,  no  mès.  La 
finca  de  Nicodemus  es  a  la  vista. 

JACOBE 

Ala  que  no  hi  falta  res  més. 

Maria  ha  pasat  sempre  devanti  astorada  les  diu 

Ja  hi  som!  Ja  es  veu  el  sepulcre!... 
Però...  veieu..?  No  us  sembla  que  la  llosa 
es  fora? 

Es  posa  a  córrer. 

L'escena  cambia  ràpidament.  Al  fons  es  veu  la  entrada 
del  lloc  del  sepulcre  on  acaven  de  entrar  les  tres  Ma- 
rtes. L'escena  es  V interior  del  lloc  on  deixaren  el 
cos  de  Jesús.  El  sepulcre  que  està  obert  amb  totes 
les  robes  i  els  sudaris  per  allà.  Dos  àngels  espe- 
ren que  elles  arrivin. 

Arriven  elles. 

MARIA 

Han  robat  el  cos  del  Mestre? 

V esglai,  fa  que  li  caiguin  els  pots  dels  perfums  que  es 

vessen  umplin  el  mon  de  flaire.  Totes  palideixen  de- 
vant  el  que  estan  veient.  Un  raig  de  sol  que  arriva 
amb  elles  entra.  L'alba  es  pasada;  el  dia  es  aixecat  i 
el  sol  es  alt.  Els  tudóns  entren  en  la  cova  sagrada. 

JACOBE 

Mestre!!  Oh!! 

SÀLOMÉ 

On  es? 

ELS   ÀNGELS 

Jesús  de  Nazzaret  que  cerqueu,  a  Qui 
clavaren  en  la  creu  no  hi  es,  ha  ressucitat. 
Heus  el  lloc  on  el  possarem,  com  es  buid. 

Are,  es  quan  canta  el  eh  ora  I  el  cant  hermós  de  l'alelluia 
a  quatre  veus  del  mestre  rialler  i  tots  els  cants  de 
Pasqua  florida  que  son  els  perfums  que  duien  aquelles 
santes  dones  en  el  seu  cor  on  floria  la  primera  pasqua 
sagrada. 

Seria  molt  oportú  que  al  representar  una  obra 
de  Escena  Blanca  se  insisteixi  al  públic  se  assa- 
benti de  ella.  o ferint-li  convenientment. 


AQUEST  OP.  II  FOU  ESTAMPAT  EN  ELS 

OBRADORS  DE  LA  NUEVÀ  BALEAR 

PALMA  DE  MALLORCA  22  DE 

JULIOL  DE  1924 


